Obdurodon

Obdurodon je vyhynutý rod z čeľade vtákopyskovité. Zahŕňa tri (prípadne štyri) druhy, ktoré žili v období od vrchného oligocénu do vrchného miocénu (podľa niektorých zdrojov až do pliocénu): 
Obdurodon insignis
Obdurodon dicksoni
Obdurodon tharalkooschild
 a prípadne Obdurodon sudamericanum (=Monotrematum sudamericanum). 
Tieto druhy sa podobali na recentný príbuzný taxón, vtákopyska divného, od ktorého sa však odlišovali v tom, že dospelé jedince mali zuby, a hľadali si potravu v stĺpci vody alebo na jej povrchu, na rozdiel od dnešného vtákopyska, ktorý hľadá potravu na dne. Rod je jedným z viacerých, ktoré patria do čeľade vtákopyskovité, ktorej jediný žijúci druh je vtákopysk divný.

Rod bol vytvorený v roku 1975 americkými paleontológmi Michaelom O. Woodburneom a Richardom H. Tedfordom. Vedecký názov vytvorili z latinských slov  “obduros” (trvajúci) a “don” (zub), čo odkazuje na prítomnosť zubov u dospelých jedincov tohto rodu.

Zdroje

Zdroj 

Vtákopyskovité
Vymreté cicavce